ΓΡΑΠΤΗ ΕΡΩΤΗΣΗ E-1059/02

υποβολή: Camilo Nogueira Romn (Verts/ALE) προς το Συμβούλιο

(17 Απριλίου 2002)

Θέμα: Διακρίσεις εις βάρος της οικογενειακής γεωργίας κατά την κατανομή εντός του ισπανικού κράτους των οικονομικών ενισχύσεων από το ΕΓΤΠΕ-Τμήμα Εγγυήσεων: η περίπτωση της Γαλικίας.

Το Διαρθρωτικό Ταμείο ΕΓΤΠΕ-Τμήμα Εγγυήσεων χορήγησε στο παρελθόν 6 200 εκατομμύρια ευρώ ως ενίσχυση για την γεωργία του ισπανικού κράτους. Στην πραγματικότητα, η ενίσχυση αυτή επέφερε σοβαρές διακρίσεις, όπως και όλα τα προηγούμενα χρόνια, εφόσον χορηγήθηκε κυρίως σε μεγαλοπαραγωγούς έως και μεγαλογαιοκτήμονες που ζουν στην πρωτεύουσα, έχουν τεράστιες περιουσίες και ανήκουν σε οικονομικούς κύκλους ή στηνψηλή αριστοκρατία της Ισπανίας ενώ, αντίθετα, οι οικογένειες γεωργών που ζουν σε αγροτικές περιοχές αδικήθηκαν. Δεδομένου άλλωστε ότι οι ενισχύσεις του ΕΓΤΠΕ-Εγγυήσεων χορηγούνται κυρίως στις εκμεταλλεύσεις των ξηρών ζωνών που προορίζονται για την καλλιέργεια ελαιογενών φυτών, δημητριακών, λίνου, βάμβακος, καπνού κλπ., οι αγρότες τωνγρών ζωνών, στις οποίες εκτρέφονται ζώα για παραγωγή γάλακτος ή κρέατος από οικογενειακές εκμεταλλεύσεις, αδικούνται διπλά. Όπως συνέβη στην περίπτωση των γεωργών της Γαλικίας. Ενώ η Γαλικία προσφέρει εξαιρετικές συνθήκες για τη γεωργία και την πολυλειτουργική ανάπτυξη τηςπαίθρου, λαμβάνει μόλις και μετά βίας 1 % από τα 6 200 εκατομμύρια ευρώ του ΕΓΤΠΕ-Εγγυήσεων που διατίθενται στο ισπανικό κράτος, ενώ άλλες αυτόνομες κοινότητες, και ειδικότερα οι μεγαλοκτηματίες τους, καταφέρνουν να λαμβάνουν το 30 % του συνόλου.

Τι είδους μέτρα πρόκειται να ληφθούν, προκειμένου το ΕΓΤΠΕ-Εγγυήσεων να διατίθεται για την ανάπτυξη τηςπαίθρου και την κοινωνική συνοχή, σύμφωνα με τις αρχές της ΕΕ· Τι άμεσες αντασταθμίσεις πρόκειται να χορηγηθούν στη Γαλικία·

Απάντηση

(3 Οκτωβρίου 2002)

1. Το Συμβούλιο αποδίδει μεγάλη σημασία στην ανάπτυξη τηςπαίθρου. Σε αυτήν βασίζεται μια πολιτική διαφοροποίησης της παραγωγής και ανάπτυξης των αγροτικών περιοχών, η οποία επιβεβαιώθηκε στο Πρόγραμμα Δράσης 2000. Η προσέγγιση της ΚΓΠ βασίζεται σε μία γεωργία που πρέπει να είναι πολυλειτουργική, να κατανέμεται στο σύνολο του ευρωπαϊκού εδάφους και να συμβάλλει ουσιωδώς στη ζωτικότητα του αγροτικού κόσμου.

2. Στα πλαίσια τηςλοποίησης της αγροτικής ανάπτυξης, η οποία αποτελεί το δεύτερο πυλώνα της ΚΓΠ, το Συμβούλιο αποφάσισε ότι το ΕΓΤΠΕ-Τμήμα Εγγυήσεων, πέραν από τα συνήθη μέτρα για τις γεωργικές αγορές, θα χρηματοδοτήσει τα προγράμματα αγροτικής ανάπτυξης, τα οποία για τέσσερα μέτρα (πρώιμη συνταξιοδότηση, αντισταθμιστικές αποζημιώσεις, δάσωση και γεωργοπεριβαλλοντικά μέτρα) καλύπτουν το σύνολο της Ένωσης. Ωστόσο, έξι άλλα μέτρα (επενδύσεις στις γεωργικές εκμεταλλεύσεις, νέοι γεωργοί, κατάρτιση, δασοκομία, μεταποίηση και εμπορία, προσαρμογή και διαφοροποίηση των αγροτικών περιοχών), τα οποία επίσης χρηματοδοτούνται από το ΕΓΤΠΕ-Τμήμα Εγγυήσεων, έχουν αναληφθεί, όσον αφορά τις περιοχές του στόχου 1 (μεταξύ των οποίων και τη Γαλικία), από το ΕΓΤΠΕ-Τμήμα Προσανατολισμού, συμπληρωματικώς τη συμμετοχή των λοιπών διαρθρωτικών ταμείων.

3. Η ισχύουσα νομοθεσία για την ανάπτυξη τηςπαίθρου προβλέπει το συμψηφισμό όλων των μέτρων αυτού του τομέα, μεταξύ των οποίων το ενδιαφερόμενο κράτος μέλος είναι αρμόδιο να επιλέξει ναλοποιήσει εκείνα που ενδέχεται να έχουν τα θετικότερα αποτελέσματα στη μέλλουσα ανάπτυξη των αγροτικών περιοχών.

4. Το Συμβούλιο γνωστοποιεί στον Αξιότιμο κ. Βουλευτή ότι διεξήγαγε μια πρώτη συζήτηση, στις 15 Ιουλίου 2002, σχετικά με την ενδιάμεση αναθεώρηση της ΚΓΠ κατόπιν τηςποβολής της ανακοίνωσης της Επιτροπής.